
	(x)	să reafirme că condamnă ferm războiul ilegal de agresiune al Rusiei împotriva Ucrainei și atacurile Rusiei împotriva arhitecturii globale de pace și securitate, inclusiv a instrumentelor CSONU; să pledeze pentru o încetare completă a focului pentru a atenua suferința civililor și pentru o pace cuprinzătoare, justă și durabilă pentru Ucraina, inclusiv garanții de securitate solide bazate pe Carta ONU și pe dreptul internațional, care să permită prevenirea și contracararea imediată a oricărei noi agresiuni, asigurând, în același timp, tragerea la răspundere deplină pentru crimele de război și returnarea copiilor ucraineni răpiți, a civililor încarcerați și a prizonierilor de război; să sprijine ONU în identificarea mecanismelor juridice de mobilizare a activelor rusești înghețate pentru reconstrucția Ucrainei, fără a impune o sarcină financiară statelor membre ale UE; să ceară condamnarea atacurilor cibernetice comise de Rusia și de aliații săi asupra entităților și persoanelor din țări terțe;
	(x)	să reafirme că condamnă ferm războiul ilegal de agresiune al Rusiei împotriva Ucrainei și atacurile Rusiei împotriva arhitecturii globale de pace și securitate, inclusiv a instrumentelor CSONU; să pledeze pentru o încetare completă a focului pentru a atenua suferința civililor și pentru o pace cuprinzătoare, justă și durabilă pentru Ucraina, inclusiv garanții de securitate solide bazate pe Carta ONU și pe dreptul internațional, care să permită prevenirea și contracararea imediată a oricărei noi agresiuni, asigurând, în același timp, tragerea la răspundere deplină pentru crimele de război și returnarea copiilor ucraineni răpiți, a civililor încarcerați și a prizonierilor de război; să sprijine ONU în identificarea mecanismelor juridice de mobilizare a activelor rusești înghețate pentru reconstrucția Ucrainei, fără a impune o sarcină financiară statelor membre ale UE; să ceară condamnarea atacurilor cibernetice comise de Rusia și de aliații săi asupra entităților și persoanelor din țări terțe; să sublinieze că reconstrucția Ucrainei ar trebui să fie orientată în primul rând către îmbunătățirea serviciilor publice, a locuințelor, a asistenței medicale, a educației și a infrastructurii civile, asigurând transparența, participarea democratică și combaterea corupției drept condiții pentru o reconstrucție justă;

	(y)	să evidențieze că regiunea arctică constituie o zonă marcată de intensificarea tensiunilor geopolitice, generate de competiția pentru resursele naturale și de o prezență militară tot mai accentuată; să își exprime profunda îngrijorare față de activitățile strategice și de securitate destabilizatoare ale Rusiei în regiune; să sublinieze cât este de important să se respecte suveranitatea și integritatea teritorială a Regatului Danemarcei și a Groenlandei, precum și dreptul la autodeterminare al poporului groenlandez, remarcând opoziția puternică a acestuia față de orice încercare externă de a modifica acest statut fără voința și consimțământul său liber; să invite UE și partenerii săi să sprijine Danemarca și Groenlanda în protejarea stabilității regiunii în fața presiunilor geopolitice externe, inclusiv prin consolidarea cooperării arctice; să sublinieze că UE și ONU trebuie să pună un accent mai puternic pe stabilitate, dialog constructiv și respectarea deplină a dreptului internațional și a Cartei ONU în chestiunile legate de Arctica;
	(y)	să evidențieze că regiunea arctică constituie o zonă marcată de intensificarea tensiunilor geopolitice, generate de competiția pentru resursele naturale și de o prezență militară tot mai accentuată; să își exprime profunda îngrijorare față de activitățile strategice și de securitate destabilizatoare ale Rusiei în regiune; să sublinieze cât este de important să se respecte suveranitatea și integritatea teritorială a Regatului Danemarcei și a Groenlandei, precum și dreptul la autodeterminare al poporului groenlandez, remarcând opoziția puternică a acestuia față de orice încercare externă de a modifica acest statut fără voința și consimțământul său liber; să invite UE și partenerii săi să sprijine Danemarca și Groenlanda în protejarea stabilității regiunii în fața presiunilor geopolitice externe, inclusiv prin consolidarea cooperării arctice; să sublinieze că UE și ONU trebuie să pună un accent mai puternic pe stabilitate, dialog constructiv și respectarea deplină a dreptului internațional și a Cartei ONU în chestiunile legate de Arctica; să respingă amenințările SUA la adresa Groenlandei; să respingă orice amenințare, presiune sau revendicare teritorială incompatibilă cu Carta ONU, în special dacă aceasta încalcă principiul interzicerii amenințării cu forța sau a utilizării forței;

	(aa)	să își exprime profunda îngrijorare cu privire la acțiunile militare aflate în desfășurare în Orientul Mijlociu, inclusiv în legătură cu rolul destabilizator jucat de Iran și de organizațiile teroriste regionale care acționează ca interpuși ai Iranului; să sublinieze că atacurile Statelor Unite și ale Israelului se desfășoară în afara sistemului multilateral, care se bazează pe norme; să își exprime solidaritatea deplină cu poporul iranian și sprijinul pentru acesta, să condamne cu fermitate regimul iranian pentru reprimarea violentă a protestelor pașnice, pentru uciderile în masă, detențiile și execuțiile arbitrare și să solicite instituirea unei misiuni independente a ONU de stabilire a faptelor și cooperarea deplină cu aceasta, în vederea asigurării tragerii la răspundere pentru toate încălcările grave ale dreptului internațional al drepturilor omului și ale dreptului internațional umanitar; să salute adoptarea Rezoluției 2817 (2026) a CSONU, care condamnă în termenii cei mai fermi atacurile Iranului împotriva Bahrainului, Kuweitului, Omanului, Qatarului, Arabiei Saudite, Emiratelor Arabe Unite, Iordaniei și Irakului și care solicită încetarea imediată a acestor atacuri; să condamne, de asemenea, atacurile Iranului împotriva Israelului; să intensifice eforturile diplomatice în cadrul forumurilor multilaterale și să urmărească o cooperare mai strânsă cu partenerii UE din regiune pentru a promova detensionarea, reconstrucția, dialogul semnificativ și stabilitatea regională sustenabilă, în conformitate cu dreptul internațional și principiile ONU; să ia în considerare consolidarea structurilor statului libanez ca element-cheie al stabilității;
	(aa)	să condamne atacurile Statelor Unite și ale Israelului, având loc o încălcare deliberată a dreptului internațional în afara sistemului multilateral, care se bazează pe norme; să condamne cu fermitate atacurile fără discernământ desfășurate de forțele israeliene împotriva populației și a infrastructurii civile, care pot constitui crime de război în temeiul dreptului internațional umanitar; să reamintească obligația Israelului, în calitate de putere de ocupație, de a respecta pe deplin dreptul internațional, inclusiv protecția civililor și interzicerea pedepselor colective, și să solicite tragerea la răspundere pentru toate încălcările comise; să își exprime profunda îngrijorare cu privire la numărul mare de victime în rândul copiilor ca urmare a atacurilor israeliene asupra Iranului; să remarce că, potrivit organizațiilor internaționale, sute de copii au fost uciși sau răniți de la începutul conflictului, inclusiv 165 de eleve în masacrul din Minab cauzat de un atac aerian al SUA și cel puțin 200 de copii numai în Iran; să își exprime profunda îngrijorare cu privire la acțiunile militare aflate în desfășurare în Orientul Mijlociu, inclusiv în legătură cu rolul destabilizator jucat de Iran și de organizațiile teroriste regionale care acționează ca interpuși ai Iranului; să își exprime solidaritatea deplină cu poporul iranian și sprijinul pentru acesta, să condamne cu fermitate regimul iranian pentru reprimarea violentă a protestelor pașnice, pentru uciderile în masă, detențiile și execuțiile arbitrare și să solicite instituirea unei misiuni independente a ONU de stabilire a faptelor și cooperarea deplină cu aceasta, în vederea asigurării tragerii la răspundere pentru toate încălcările grave ale dreptului internațional al drepturilor omului și ale dreptului internațional umanitar; să salute adoptarea Rezoluției 2817 (2026) a CSONU, care condamnă în termenii cei mai fermi atacurile Iranului împotriva Bahrainului, Kuweitului, Omanului, Qatarului, Arabiei Saudite, Emiratelor Arabe Unite, Iordaniei și Irakului și care solicită încetarea imediată a acestor atacuri; să condamne, de asemenea, atacurile Iranului împotriva Israelului; să intensifice eforturile diplomatice în cadrul forumurilor multilaterale și să urmărească o cooperare mai strânsă cu partenerii UE din regiune pentru a promova detensionarea, reconstrucția, dialogul semnificativ și stabilitatea regională sustenabilă, în conformitate cu dreptul internațional și principiile ONU; să ia în considerare consolidarea structurilor statului libanez ca element-cheie al stabilității; să invite toate părțile să inițieze eforturi diplomatice veritabile în cadrul unor formule multilaterale, care să vizeze detensionarea situației, reconstrucția și promovarea unei arhitecturi durabile de securitate regională, bazată pe dreptul internațional și pe respect reciproc; să sublinieze că stabilitatea pe termen lung în Orientul Mijlociu nu poate fi realizată prin constrângere militară, ci necesită un dialog incluziv și respectarea normelor juridice;

	(aaa)	să condamne cu fermitate atacurile împotriva obiectivelor civile, inclusiv a școlilor și a zonelor rezidențiale, care au dus la moartea copiilor și pot constitui încălcări grave ale dreptului internațional umanitar; să reamintească faptul că interdicția de a viza obiective civile este unul dintre cele mai fundamentale principii ale dreptului internațional umanitar, să reamintească, de asemenea, că copiii au dreptul la protecție specială în temeiul dreptului internațional și să solicite tragerea la răspundere deplină pentru toate încălcările comise împotriva lor;

	(ab)	să ia act de Rezoluția 2803 a CSONU din 17 noiembrie 2025 privind Planul cuprinzător pentru a pune capăt conflictului din Gaza, drept un pas către intensificarea dialogului și consolidarea încrederii între toate părțile interesate relevante și o cale credibilă către o soluție bazată pe coexistența a două state; să sublinieze importanța explorării în continuare a sinergiilor și cooperării dintre orice noi mecanisme și structurile internaționale de pace și securitate existente în temeiul Cartei ONU; să colaboreze activ cu statele membre pentru a obține o încetare permanentă a focului, care să fie pusă în aplicare și respectată efectiv, și concretizarea deplină a unei soluții bazate pe coexistența a două state; să condamne toate încălcările dreptului internațional umanitar, inclusiv crimele de război;
	(ab)	să ia act de Rezoluția 2803 a CSONU din 17 noiembrie 2025 privind Planul cuprinzător pentru a pune capăt conflictului din Gaza, drept un pas către intensificarea dialogului și consolidarea încrederii între toate părțile interesate relevante și o cale credibilă către o soluție bazată pe coexistența a două state; să sublinieze importanța explorării în continuare a sinergiilor și cooperării dintre orice noi mecanisme și structurile internaționale de pace și securitate existente în temeiul Cartei ONU; să colaboreze activ cu statele membre pentru a obține o încetare permanentă a focului, care să fie pusă în aplicare și respectată efectiv, și concretizarea deplină a unei soluții bazate pe coexistența a două state; să condamne toate încălcările dreptului internațional umanitar, inclusiv crimele de război comise de Israel; să considere că Israelul a demonstrat în prezent foarte clar că încalcă mai multe norme și obligații ale dreptului internațional și că nu a prevenit în mod vădit infracțiunea de genocid, ignorând în mod flagrant ordonanțele CIJ;

	(aba)	să condamne amploarea fără precedent a uciderii și rănirii civililor, strămutarea pe scară largă a populației și distrugerea sistematică de către Israel a spitalelor și a unităților medicale din Gaza; să denunțe, de asemenea, blocada ajutorului umanitar pusă în aplicare de Israel, care ar putea echivala cu înfometarea ca metodă de război; să condamne „legea pedepsei cu moartea” propusă în Israel, care vizează palestinienii; să considere că Israelul a demonstrat în prezent foarte clar că încalcă mai multe norme și obligații ale dreptului internațional și articolul 2 din Acordul de asociere UE-Israel1a și că nu a prevenit în mod flagrant infracțiunea de genocid, ignorând ordonanțele CIJ; prin urmare, să suspende Acordul de asociere UE-Israel;

______________
1a Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și statul Israel, pe de altă parte (JO L 147, 21.6.2000, p. 3, ELI: http://data.europa.eu/eli/agree_internation/2000/384/oj).

	(abb)	să suspende Acordul de asociere UE-Israel și să revadă menținerea de către UE a unui acord care contribuie la legitimarea și finanțarea unui stat care comite crime împotriva umanității și crime de război;

	(abc)	să solicite oprirea tuturor exporturilor de arme către Israel, în conformitate cu Poziția comună 2008/944/PESC1a a Consiliului și cu obligațiile care decurg din articolul I și articolul III litera (e) din Convenția pentru prevenirea și reprimarea crimei de genocid, având în vedere că aceste arme sunt utilizate pentru a comite crime de război; subliniază că, în cazul în care nu sunt oprite aceste transferuri, există un risc grav de complicitate la crime de război și genocid;
______________
1a Poziția comună 2008/944/PESC a Consiliului din 8 decembrie 2008 de definire a normelor comune care reglementează controlul exporturilor de tehnologie și echipament militar (JO L 335, 13.12.2008, p. 99, ELI: http://data.europa.eu/eli/compos/2008/944/oj).

	(abd)	să condamne cu fermitate atacurile repetate ale forțelor israeliene împotriva pozițiilor, personalului și echipamentelor Forței interimare a ONU în Liban (UNIFIL) din sudul Libanului, inclusiv tirurile directe, atacarea unei poziții a ONU de către tancurile israeliene și rănirea a cel puțin cinci membri ai forțelor de menținere a păcii și uciderea a cel puțin unuia; să reamintească faptul că forțele ONU de menținere a păcii și infrastructura ONU nu trebuie să fie niciodată vizate și că astfel de atacuri pot constitui crime de război în temeiul dreptului internațional; să solicite tragerea deplină la răspundere și garantarea deplină a siguranței, securității și libertății de circulație a UNIFIL;

	(abe)	să își exprime profunda îngrijorare cu privire la răspunsul limitat al UE în ceea ce privește reacția sa și sancționarea presupuselor încălcări sistematice ale dreptului internațional umanitar de către Israel în Gaza și Cisiordania, inclusiv utilizarea disproporționată a forței, extinderea coloniilor și restricțiile umanitare; să atragă atenția asupra inconsecvenței în raport cu măsurile adoptate în alte situații comparabile; să aibă în vedere luarea unor măsuri corespunzătoare și proporționale, inclusiv suspendarea imediată a Acordului de asociere UE-Israel, în conformitate cu articolul 2 din TUE și cu rezoluțiile corespunzătoare ale ONU, pentru a asigura coerența și credibilitatea acțiunii externe a UE;

